पाएं अपने शहर की ताज़ा ख़बरें और फ्री ई-पेपरडाउनलोड करें
शहर स्थित दूसरा पुल के पास सिविल लाइंस और क्राइम ब्रांच की टीम ने दबिश दी। टीम ने मौके से आठ खाली सिलेंडर जब्त किए। अरविंद एजेंसी द्वारा इन सिलेंडरों को महंगे दामों पर भरा जाता था। पुलिस ने एजेंसी को सील कर दिया है।
जानकारी अनुसार क्राइम ब्रांच और सिविल लाइन पुलिस काे मुखबिर से सूचना मिली थी कि दूसरा पुल स्थित अरविंद एजेंसी द्वारा ऑक्सीजन सिलेंडरों को अस्पताल में भर्ती मरीजों व अस्पतालों को ऊंचे दामों मे बेचा जा रहा है। सूचना पर क्राइम ब्रांच और सिविल लाइन पुलिस ने संयुक्त कार्रवाई करते हुए अरविंद एजेंसी में छापा मारा।
ऑक्सीजन के साथ नाइट्रोजन व हीलियम के सिलेंडर भी मिले
मौके पर एजेंसी के अंदर 8 खाली ऑक्सीजन सिलेंडर मिले। एजेंसी संचालक ऑटो में चार सिलेंडर लेकर रिफलिंग के लिए भेज रहा था। पुलिस ने उसे जब्त कर लिए। एजेंसी की तलाशी में 4 सिलेंडर और मिले। टीम को गोदाम में नाइट्रोजन और हीलियम के सिलेंडर भी रखे हुए मिले।
तहसीलदार की मौजूदगी में एजेंसी सील
कार्रवाई की सूचना पर तहसीलदार श्याम चंदेल भी पहुंचे। एजेंसी संचालक को दस्तावेज दिखाने को बोला तो वह नहीं दिखा पाया। इसके बाद एजेंसी को सील कर दिया गया। सिविल लाइंस पुलिस के मुताबिक एजेंसी संचालक अरविंद श्रीवास्तव के खिलाफ कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva bho_Deva hin_Deva zho_Hant eng_Latn